Oficialusis leidinys 201 E , 18/08/2005 p. 0113 - 0114



P6_TA(2004)0063 Komisijos rinkimai (Rezoliucija) Europos Parlamento rezoliucija dėl naujos Komisijos išrinkimo Europos Parlamentas, - atsižvelgdamas į 2004 m. liepos 22 d. balsavimą, kuriuo J. M. D. Barroso išrinktas į Komisijos pirmininko pareigas, - atsižvelgdamas į 2004 m. liepos mėn. ir 2004 m. spalio 26 ir 27 d. išrinkto Komisijos pirmininko pareiškimus Europos Parlamentui ir 2004 m. spalio 21 d. ir 2004 m. lapkričio 5 d. pareiškimus Pirmininkų sueigai, - atsižvelgdamas įžodinius ir rašytinius visų pasiūlytų Komisijos narių pareiškimus, padarytus per Parlamento komitetų surengtus klausymus, bei komitetų pirmininkų po klausymų pateiktus kandidatų įvertinimus, - atsižvelgdamas į 2004 m. spalio 27 d. išrinkto Komisijos pirmininko J. M. D. Barroso sprendimą po klausymų įvertinimo ir diskusijų Europos Parlamente atšaukti Parlamentui pateiktą naują Komisiją, - atsižvelgdamas į 2004 m. lapkričio 5 d. išrinkto Komisijos pirmininko pasiūlymo dėl naujos Komisijos pristatymą Pirmininkų sueigai ir į jo 2004 m. lapkričio 17 d. pareiškimą Europos Parlamente, - atsižvelgdamas į 2004 m. lapkričio 15 ir 16 d. Parlamento komitetuose įvykusius papildomus klausymus ir pasiūlytų Komisijos narių įvertinimus po šių klausymų, - atsižvelgdamas į Pamatinį susitarimą dėl Europos Parlamento ir Komisijos santykių, kurį 2000 m. Birželio 29 d. patvirtino Pirmininkų sueiga, - atsižvelgdamas į EB sutarties 214 straipsnį, - atsižvelgdamas į Sutartį dėl Konstitucijos Europai, - atsižvelgdamas į Darbo tvarkos taisyklių 99 ir 103 straipsnius, A. kadangi Sutarties 213 straipsnio 1 dalyje nustatyta, kad Komisija susideda iš narių, "kurie parenkami pagal jų bendrą kompetenciją ir kurių nepriklausomumas nekelia abejonių", B. kadangi yra būtina, kad Komisija būtų pajėgi tarnauti bendram Europos Sąjungos interesui atsižvelgiant į būsimus iššūkius ir siekiant, kad Europai tektų lyderio vaidmuo pasaulio mastu remiant taiką, saugumą ir pažangią ekonomikos bei socialinę raidą, C. kadangi šiuo požiūriu nepriklausomumas, nacionalinio kryptingumo nebuvimas ir nešališkumas, visiška pagarba ES vertybėms ir tikslams bei interesų konfliktų nebuvimas yra esminiai faktoriai siekiant įgyti Europos piliečių pasitikėjimą, D. kadangi Parlamentas išreiškė susirūpinimą dėl kai kurių kandidatų į Komisijos narius ir pabrėžė, kad yra nusivylęs keleto iš jų profesinių žinių ir kompetencijos trūkumu, 1. sveikina pritarimo proceso demokratinį ir teisinį pagrįstumą ir jo esminį įnašą kuriant gerus darbo santykius tarp Komisijos ir Parlamento, kurių reikia Sąjungai; 2. džiaugiasi išrinkto Komisijos pirmininko J. M. D. Barroso veiksmais 2004 m. lapkričio 4 d. Pristatant savo naują komandą; tačiau apgailestauja, kad iki šiol nebuvo rasta tikro potencialių problemų, susijusių su interesų konfliktais, sprendimo; todėl prašo, kad būtų imtasi skubių veiksmų, reikalingų išsamiai apibrėžti procedūras, pagal kurias bus įgyvendinamas elgesio kodeksas; 3. tikisi, kad per 2004 m. spalio 26 d. plenarinį posėdį išrinkto Komisijos pirmininko J. M. D. Barroso prisiimti konkretūs jo Komisijos įsipareigojimai aktyviai saugoti ir skatinti pagrindines teises, lygias galimybes ir nediskriminaciją bus visiškai įgyvendinti naujos Komisijos, ir atidžiai stebės, kaip jie įgyvendinami; 4. ragina kuo greičiau persvarstyti ir atnaujinti Pamatinį susitarimą tarp Europos Parlamento ir Komisijos, kuriuo nustatomi dvišaliai šių institucijų santykiai, remiantis įsipareigojimais, kuriuos naujos Komisijos vardu prisiėmė išrinktas Komisijos pirmininkas J. M. D. Barroso; 5. ragina, atsižvelgdamas į šiuos įsipareigojimus, į susitarimą įtraukti šiuos punktus: a) jei Parlamentas balsuos už nepasitikėjimą vienu Komisijos nariu (jei toks požiūris bus politiškai paremtas turinio ir formos atžvilgiu), Komisijos pirmininkas rimtai apsvarstys galimybę paprašyti šį Komisijos narį atsistatydinti; Komisijos pirmininkas arba reikalauja, kad tas narys atsistatydintų, arba pagrindžia savo atsisakymą tai padaryti Parlamente; b) atsistatydinimo atveju, Komisijos narį pakeičiantis asmuo neatvyksta į Europos Parlamentą ar Tarybą kaip oficialiai einantis pareigas tol, kol jo kandidatūra nebus patvirtinta pagal įprastą parlamentinę procedūrą (klausymas ir balsavimas per plenarinį posėdį); c) jei Pirmininkas savo kadencijos metu perskirsto Komisijos narių atsakomybės sritis, atitinkamiems Komisijos nariams taikoma ta pati procedūra; d) Komisijos pirmininkas yra visiškai atsakingas už tai, kad būtų nustatytas interesų konfliktas, dėl kurio Komisijos narys negali eiti savo pareigų; Komisijos pirmininkas taip pat atsako už visus tolesnius veiksmus, kurių imtasi šiomis aplinkybėmis; e) Sąjungos daugiametę veiklos programą parengia Europos Komisija, glaudžiai bendradarbiaudama ir jos rengimą koordinuodama su Europos Parlamentu ir jo organais; f) užtikrina, kad Komisijos nariai teiktų pirmenybę Komisijos dalyvavimui plenariniuose ir Europos Parlamento komitetų posėdžiuose; sutaria, kad Komisija nedelsdama praneša Europos Parlamentui, pageidautina - per plenarinį posėdį, apie savo sprendimus, pasiūlymus ir iniciatyvas; g) vykstant dialogui su Europos Parlamentu, Komisijos pirmininkas ir pirmininko pavaduotojas, atsakingas už institucinius santykius, užmezga ir palaiko nuolatinius ryšius su Pirmininkų sueiga; h) įsipareigoja imtis tolesnių veiksmų, jei Parlamentas paprašo Komisijos pateikti pasiūlymą dėl teisės akto pagal EB sutarties 192 straipsnį; bet kuriuo atveju Komisija nuolatos praneša Europos Parlamentui apie veiksmus, kurių ji ketina imtis atsakydama į Parlamento patvirtintas pozicijas, ypač jei Komisija neketina jų laikytis; i) persvarsto Reglamentą (EB) Nr. 1049/2001 [1] dėl galimybės visuomenei susipažinti su dokumentais, siekdamas nustatyti tobulesnes taisykles dėl teisės aktų rengimo skaidrumo, komitologijos ir ES teisės aktų įgyvendinimo valstybėse narėse bei konfidencialių dokumentų; j) Komisijos narių elgesio kodeksas pateikiamas Europos Parlamentui, kad šis pateiktų nuomonę, į kurią turi būti atsižvelgiama; k) Komisija imasi visų būtinų veiksmų, kad Parlamentas būtų geriau informuojamas apie leidžiamus Europos Sąjungos teisės aktus ir apie tarptautinius susitarimus, kai tik pradedamos derybos; 6. paveda Pirmininkui perduoti šią rezoliuciją Tarybai ir naujai Komisijai. [1] OL L 145, 2001 5 31, p. 43. --------------------------------------------------